text: Ny brand i kolonihavehus i Horsens
  07 marts 2014 kl. 06.29
  En brand hærgede ved to-tiden et hus i den næsten 100-årige haveforening ved Nørrestrand i Horsens. Huset nedbrændte, og der skete skader på nabohuset.
  Brandvæsenet modtog alarmen kl. 2.05. Et havehus i Haveforeningen Langemarken af 1916 var brudt i brand og stod ikke til at redde. Også nabohuset fik brandskader, oplyser vagtchefen hos Sydøstjyllands Politi til TV SYD.
  Det er ikke første gang, at der er brande i kolonihavehuse i Horsens.
  Politiet efterforsker sagen, men betragter det som sandsynligt, at branden er påsat. Havekolonien er vinterlukket, og først den 29. marts åbnes der for vandet igen?
  